b'\n_START_ARTICLE_\nEstonija na Pesmi Evrovizije\n_START_PARAGRAPH_\nEstonija se udele\xc5\xbeuje Pesmi Evrovizije od leta 1993, enako kot Slovenija. Kot novinka leta 1993 se je morala udele\xc5\xbeiti polfinalne prireditve vzhodnoevropskih dr\xc5\xbeav v Ljubljani, kjer je zasedla 5. mesto in se ni uvrstila v finale._NEWLINE_Estonska predstavnika Tanel Padar in Dave Benton iz leta 2001 sta s pesmijo Everybody zasedla prvo mesto in tako prinesla Estoniji prvo in do sedaj edino zmago. Estonija je s tem postala tudi prva dr\xc5\xbeava biv\xc5\xa1e Sovjetske zveze, ki je zmagala na Evroviziji._NEWLINE_Zaradi zmage je Pesem Evrovizije 2002 potekala v estonski prestolnici Talin._NEWLINE_Po letu 2004, ko je bil uveden polfinalni ve\xc4\x8der, se Estoniji do leta 2009 ni uspela prebiti v finale, tega leta pa je skupina Urban symphony s pesmijo R\xc3\xa4ndajad (estonsko nomadi, popotniki) zasedla v finalnem izboru 6. mesto.'